**Walter Zenga** (s. 28. huhtikuuta 1960 Milano, Italia) on italialainen jalkapallovalmentaja ja entinen maalivahti.

Seurajoukkuetasolla Zenga pelasi parhaat vuotensa Milanon Interissä. Zenga pelasi maalivahtina Italian maajoukkueessa muun muassa Los Angelesin olympiaturnauksessa 1984, Saksan Liittotasavallan EM-kisoissa 1988 sekä Italian MM-kotikisoissa 1990.

Ura pelaajana
-------------

Zenga palasi kasvattajaseuraansa Interiin 1982 pelattuaan ensimmäiset neljä vuottaan ammattilaisena Italian alemmissa sarjoissa. Hänen ensimmäinen joukkueensa oli Salernitana Serie C1:ssä, jonka jälkeen hän pelasi Savonassa ja Sambenedettesessa. Toisena vuotenaan Interissä Zenga saavutti ykkösmaalivahdin aseman, jota sitten piti seuraavat 11 kautta vuoteen 1994, joka jäi hänen viimeisekseen Interissä. Viimeisen kautensa Zenga kruunasi UEFA Cupin voitolla. Oltuaan Italian joukkueen toinen maalivahti 1986 MM-turnauksessa Meksikossa, Zengasta tuli joukkueensa ykkösmaalivahti vuoden 1990 kotikisoihin. Zengan johdolla Italia saavutti kisoissa kolmannen sijan. Zenga pelasi urallaan 58 A-maaottelua.

Vuonna 1994 Zenga siirtyi Sampdoriaan, ja sieltä kaksi vuotta myöhemmin Padovaan. Vuosi Padovassa jäi Zengan viimeiseksi Serie A:ssa. Tuon kauden jälkeen hän siirtyi Yhdysvaltoihin MLS-sarjaan. Siellä Zenga pelasi vuoden New England Revolutionin joukkueessa. Oltuaan vuoden poissa jalkapallon parista, Zenga palasi MLS-joukkueensa pelaaja-valmentajaksi kaudelle 1999.

Saavutukset pelaajana
---------------------

* Serie A 1988–1989 (1)
* Italian Supercup 1989 (1)
* UEFA Cup 1990–1991, 1993–1994 (2)

Ura valmentajana
----------------

Kaudelle 2000 Zenga siirtyi Romaniaan ensin Național Bukarestin ja sen jälkeen paikalliskilpailija Steaua Bukarestin manageriksi. Tultuaan erotetuksi Steauan managerin virasta kauden 2005 päätteeksi Zenga siirtyi vuodeksi Serbiaan Belgradin Punaisen Tähden manageriksi. Seuraavan vuoden hän valmensi Turkissa ja Arabiemiirikunnissa. Kaudeksi 2007–2008 hän palasi Romaniaan, tällä kertaa Dinamo Bukarestin manageriksi.

Pesti jäi Dinamossa kuitenkin lyhyeksi, sillä Zenga ennätti toimia päävalmentajana vain 80 päivän ajan ennen potkujaan 25.marraskuuta 2007. Suomen ja Bulgarian maajoukkuevalmentajan pestiä tavoitellut Zenga palasi valmennustehtäviin 1. huhtikuuta 2008, kun hän korvasi Silvio Baldinin Serie A:n häntäpäähän juuttuneen Calcio Catanian päävalmentajana. 

Zenga teki Cataniassa hienoa työtä kaudella 2008–2009 ja seura säilytti paikkansa Serie A:ssa. Kauden jälkeen Zengan huhuttiin siirtyvän SS Lazion peräsimeen, mutta hän tekikin kolmivuotisen sopimuksen Catanian paikallisvastustajan US Città di Palermon kanssa.  Siirtoon liittyy omia jännitteitään, sillä Palermon ja Catanian fanien välit ovat tunnetusti huonot ja vuonna 2007 poliisi kuoli fanien yhteenotossa.

Marraskuun lopulla 2009 Zenga sai potkut Palermon päävalmentajan tehtävistä seuran voitottomien otteluiden putken venyttyä neljään kamppailuun. Viimeinen niitti Zengan potkuille oli 1–1 tasapeli paikallisvastustaja Cataniaa vastaan. 

Toukokuussa 2010 Zenga siirtyi saudiarabialaisen Al-Nassrin päävalmentajaksi.  Pesti päättyi potkuihin jo joulukuussa 2010.  Pian Saudi-Arabiasta saamiensa potkujen jälkeen, tammikuussa 2011 Zengasta tuli dubailaisseura Al-Nasr SC:n päävalmentaja.  Zenga valmensi Al-Nasria kaksi kautta ja siirtyi kaudeksi 2013-14 Al-Jaziran päävalmentajaksi. 

Kesäkuussa 2015 Zenga palasi valmentamaan kotimaahansa, kun hänestä tuli UC Sampdorian päävalmentaja.  Hän sai potkut Sampdoriasta jo marraskuussa 2015. Sampdoria-potkujensa jälkeen Zenga palasi valmentajaksi Persianlahdelle, mutta pesti Al-Shaabissa päättyi potkuihin helmikuussa 2016.

Elokuun alussa 2016 Zenga aloitti Englannin Mestaruussarjassa pelaneen Wolverhampton Wanderersin päävalmentajana. Zengan pesti päättyi jo lokakuun lopulla, kun sarjassa sijalle 18 pudonneen Wolvesin seurajohto erotti italiaisen tehtävästään.

Joulukuussa 2017 Zengasta tuli Serie A:n putoamiskamppailuun juuttuneen FC Crotonen päävalmentaja mutta ei jatkanut tehtävässä seuran pudottua keväällä 2018 Serie B:hen. Lokakuussa 2018 Zengan ura jatkui Venezian päävalmentajana Serie B:ssä. Hän sai kuitenkin potkut jo maaliskuussa 2019, kun Venezia oli juuttunut hänen johdollaan sarjan putoamiskamppailuun.

Maaliskuussa 2020 Zengasta tuli Cagliari Calcion päävalmentaja. Zenga pääsi aloittamaan työnsä todenteolla vasta kesäkuussa, kun Serie A jatkui koronaviruksen aiheuttaman tauon jälkeen. Cagliari voitti Zengan johdolla vain kolme kolmestatoista pelaamastaan ottelusta ja sijoittui sarjassa sijalle 14. Kauden jälkeen hänet korvasi Eusebio Di Francesco.

Saavutukset valmentajana
------------------------

* Romanian liiga 2004–2005 (1)
* Serbia ja Montenegron Superliga 2005–2006 (1)

Lähteet
-------

1. ↑  Di Maggio, Roberto & Pierrend, José Luis: Italy - Record International Players  29.11.2018. RSSSF. Viitattu 13.12.2018. (englanniksi)
2. ↑  Zenga nimitettiin Catanian valmentajaksi
3. ↑  Zenga crosses Sicilian divide to coach Palermo (Arkistoitu – Internet Archive)
4. ↑  Catania draw spells the end for Palermo boss Walter Zenga (Arkistoitu – Internet Archive)
5. ↑  Walter Zenga Becomes New Al-Nasr Coach
6. ↑  Walter Zenga fired as Al-Nasr coach
7. ↑  Walter Zenga Returns to Management With Dubai-Based Club
8. ↑  Mihajlovic zu Milan - Zenga übernimmt Samp
9. ↑  Timo Uusitalo: Jalkapallolegenda sai potkut - Moisanderille uusi luotsi *Yle Urheilu*.  10.11.2015. Viitattu 11.11.2015.
10. ↑  Bottom-placed Al Shaab terminate Walter Zenga’s contract by mutual consent
11. ↑  Walter Zenga Appointed as Wolves New Head Coach
12. ↑  Walter Zenga: Wolves sack head coach after 87 days in charge
13. ↑  Official: Crotone appoint Zenga Football Italia. Viitattu 2.1.2018. (englanniksi)
14. ↑  Venezia, esonerato Vecchi. Panchina affidata a Zenga
15. ↑  Venezia sack Zenga for Cosmi
16. ↑  Walter Zenga nuovo allenatore del Cagliari (Arkistoitu – Internet Archive)
17. ↑  Serie A : Eusebio Di Francesco (ex-Roma) nommé entraîneur de Cagliari

Aiheesta muualla
----------------

* walterzenga.it (italiaksi)

  


|  |  |  |
| --- | --- | --- |
| Edeltäjä:**Victor Pițurcă** | **FC Steaua Bukarestin päävalmentaja**2004–2005 | Seuraaja:**Dumitru Dumitriu** |

|  |  |  |
| --- | --- | --- |
| Edeltäjä:**Ratko Dostanić** | **Belgradin Punaisen tähden päävalmentaja**2005–2006 | Seuraaja:**Dušan Bajević** |

|  |  |  |
| --- | --- | --- |
| Edeltäjä:**Silvio Baldini** | **Calcio Catanian päävalmentaja**4/2008–2009 | Seuraaja:**Gianluca Atzori** |

|  |  |  |
| --- | --- | --- |
| Edeltäjä:**Davide Ballardini** | **US Città di Palermon päävalmentaja**6–11/2009 | Seuraaja:**Delio Rossi** |

|  |  |  |
| --- | --- | --- |
| Edeltäjä:**Siniša Mihajlović** | **UC Sampdorian päävalmentaja**6–11/2015 | Seuraaja:**Vincenzo Montella** |

|  |  |  |
| --- | --- | --- |
| Edeltäjä:**Kenny Jackett** | **Wolverhampton Wanderersin päävalmentaja**8–10/2016 | Seuraaja:**Paul Lambert** |

|  |  |  |
| --- | --- | --- |
| Edeltäjä:**Davide Nicola** | **FC Crotonen päävalmentaja**12/2017–2018 | Seuraaja:**Giovanni Stroppa** |

|  |  |  |
| --- | --- | --- |
| Edeltäjä:**Rolando Maran** | **Cagliarin päävalmentaja**3–7/2020 | Seuraaja:**Eusebio Di Francesco** |

Italian joukkue – Jalkapallon MM-kilpailut 1986
1 Galli |
2 Bergomi |
3 Cabrini |
4 Collovati |
5 Nela |
6 Scirea |
7 Tricella |
8 Vierchowod |
9 Ancelotti |
10 Bagni |
11 Baresi |
12 Tancredi |
13 De Napoli |
14 Di Gennaro |
15 Tardelli |
16 Conti |
17 Vialli |
18 Altobelli |
19 Galderisi |
20 Rossi |
21 Serena |
22 Zenga |
Valmentaja Bearzot

Italian joukkue – Jalkapallon MM-kilpailut 1990
1 Zenga |
2 Baresi |
3 Bergomi |
4 de Agostini |
5 Ferrara |
6 Ferri |
7 Maldini |
8 Vierchowod |
9 Ancelotti |
10 Berti |
11 De Napoli |
12 Tacconi |
13 Giannini |
14 Marocchi |
15 Baggio |
16 Carnevale |
17 Donadoni |
18 Mancini |
19 Schillaci |
20 Serena |
21 Vialli |
22 Pagliuca |
Valmentaja Vicini